何梦桂
诫子
鲁语诲时羽，商书称时敏。
一字该二义，学者盍重省。
又日新其德，成汤常自儆。
三月不违仁，颜子独深领。
今日或因循，明日澡即新。
前月或断续，此月或断续，
此月复即仁。圣贤惜分阴，
於此犹克克。学者能用力，
其名曰竞辰。人有一大时，
一去不复仍。十五入大学，
明德与新民。二十日弱冠，
既冠责成人。勤怠只数年，
贤愚系终身。过此为失时，
人不再青春。譬之农力穑，
春耕而夏耘。耕耘苟失进，
无复望秋成。父母上俱存，
兄弟下无故。饱食无用心，
白日任虚度。幼壮老复至，
一朝忽反雇。对人语不了，
握笔书辄误。龙鳞映犬豕，
面目可憎恶。哀哉复哀哉，
追悔已迟暮。及此尚可图。